U stručnim vijećima organizirano djeluju nastavnici istog ili srodnih predmeta ili istog ili srodnog odgojno-obrazovnog područja. Svako vijeće ima svoj godišnji program rada u kojem dominira problematika vezana za:

* izradu predmetnih kurikuluma,
* izradu izvedbenih i operativnih programa,
* pripremanje nastave,
* nabavljanje, čuvanje i korištenje nastavnih sredstava i pomagala,
* ostvarivanje povezanosti teorijske i praktične nastave,
* permanentno stručno, pedagoško-didaktičko-metodičko obrazovanje nastavnika
* praćenje napredovanja i ocjenjivanje učenika (ishodi i postignuća),
* aktualiziranje sadržaja metode i oblika rada, u okviru dotičnog predmeta ili područja
* praćenje napredovanja nastavnika, strukovnih nastavnika i strukovnih učitelja,
* izrada plana unaprjeđenja, odnosno, akcijskog-razvojnog plana Škole.

Stručna vijeća rade na sjednicama koje se održavaju po potrebi, a najmanje dvaput u svakom polugodištu. U školskoj 2016./2017. godini u školi su nastavnici organizirani u sljedećim stručnim vijećima:

|  |  |  |
| --- | --- | --- |
| **Rednibroj** | **S T R U Č N A        V IJEĆA** | **VODITELJ/ICA VIJEĆA** |
| 1. | Hrvatski jezik, strani jezici, latinski jezik, knjižničar | Dubravka Švigir-Selaković |
|  2. | Društveno-humanistička grupa predmeta | Kristina Ratajec |
| 3. | Prirodoslovno-matematička grupa predmeta | Tina Bužleta |
| 4. | Fizioterapijska i kineziološka grupa predmeta | Danijela Panić |
| 5. | Opća, zdravstvena njega i medicinska grupa predmeta | Snježana Svitlić-Budisavljević |

Planom i programom rada stručnih vijeća predviđeno je da njihovi članovi nastavnici, strukovni nastavnici, strukovni učitelji i stručni suradnici, tijekom godine u okviru stručnog usavršavanja održe predavanja iz svog znanstvenog područja i to na stručnom vijeću ili na tematskoj sjednici Nastavničkog vijeća.

Stručna vijeća će aktivno sudjelovati u rješavanju svih problema proizašlih iz pedagoškog rada, a u okviru nastavničkih obveza. Analizirat će se sadržaji, metode, primjena nastavnih sredstava i pomagala, način praćenja, kriteriji vrednovanja i ocjenjivanja učenika, a predlagat će se i implementacija novina u nastavni proces u cilju boljih učeničkih postignuća.
Razmotrit će se pitanja razlikovnih ispita učenika kojima je odobrena promjena programa, zanimanja ili struke, kao i onih koji su došli iz druge škole ili države.

Godišnji plan i program rada stručnih vijeća možete pročitati u dokumentu Godišnji plan i program rada Škole.